Teroare într-o stațiune de pe Valea Prahovei din cauza urșilor. De frică, oamenii se închid în case: „Siguranța devine o loterie”
Localnicii din stațiunea Bușteni, județul Prahova, dar și turiștii sunt terorizați, seară de seară, de urșii care ies din pădure în căutare de hrană, la tomberoanele din mai multe cartiere ale orașului. Deși situația durează de ani de zile, până acum autoritățile nu au luat măsuri concrete pentru oprirea acestui fenomen, nici măcar după tragedia petrecută în Bucegi vara trecută, când o fată de 19 ani a fost atacată și sfâșiată de un urs pe un traseu turistic foarte frecventat de turiști.